# ELŐTERJESZTÉS

**BALATONMÁRIAFÜRDŐ KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

****

2018. ÁPRILIS 16-AI NYILVÁNOS ÜLÉSÉRE

**TÁRGY:**

**GYERMEKJÓLÉTI ÉS GYERMEKVÉDELMI FELADATOK ELLÁTÁSÁRÓL BESZÁMOLÓ**

**ELŐADÓ:**

**MESTYÁN vALÉRIA**

**CÍMZETES FŐJEGYZŐ**

ELŐTERJESZTÉS

**Készült:** Balatonmáriafürdő Község Önkormányzat Képviselő-testületének 2018. április 16-ai nyilvános testületi ülésére

**Tárgy:** Gyermekjóléti és gyermekvédelmi feladatok ellátásáról beszámoló

**Tisztelt Képviselő-testület!**

A gyermekek védelméről és a gyámügyi igazgatásról szóló 1997. évi XXXI. tv. 94. - 96. §-ai értelmében:

A települési önkormányzat és az állam fenntartói feladatainak ellátására a Kormány rendeletében kijelölt szerv a gyermekjóléti és gyermekvédelmi feladatainak ellátásáról minden év május 31-éig - a külön jogszabályban meghatározott tartalommal - átfogó értékelést készít. Az értékelést - települési önkormányzat esetén a képviselő-testület általi megtárgyalást követően - meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat, illetve az állam fenntartói feladatainak ellátására a Kormány rendeletében kijelölt szerv felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.

A gyermekjóléti és gyermekvédelmi feladatok ellátásáról szóló értékelés elkészítéséhez szükséges tartalmi követelményeket a gyámhatóságokról és a gyámügyi eljárásról szóló 149/1997.(IX.10.) Kormányrendelet 10. számú melléklete határozza meg.

# A települési önkormányzat által készítendő átfogó értékelés tartalmi követelményeit figyelembe véve az értékelést elkészítettem.

Kérem, hogy az előterjesztésben foglaltakat szíveskedjenek elfogadni.

Balatonmáriafürdő, 2018. április 12.

Mestyán Valéria sk.

címzetes főjegyző

**Határozati javaslat:**

1. Balatonmáriafürdő Község Önkormányzat Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény szerinti gyermekjóléti és gyermekvédelmi feladatok ellátásáról szóló előterjesztést megtárgyalta és értékelte.
2. Balatonmáriafürdő Község Önkormányzat Képviselő-testülete az előterjesztésben foglaltakat elfogadja és ennek keretében a Marcali Óvodai Központ Csillagvirág Művészeti Modellóvoda, a Család- és Gyermekjóléti Szolgálat valamint az Alapszolgáltatási Központ beszámolóit és tevékenységét jónak értékeli.

**Határidő:** 2018. április 16.

**Felelős:** Mestyán Valéria címzetes főjegyző

#### GYERMEKJÓLÉTI ÉS GYERMEKVÉDELMI FELADATOK

### ellátásáról

**átfogó értékelés**

### Balatonmáriafürdő

**2017. év**

**1. A település demográfiai mutatói, különös tekintettel a 0-18 éves korosztály adataira.**

|  |  |
| --- | --- |
|  | **771 fő** |
| **0-18 évesek száma:** | 77 fő |

**2.****Az önkormányzat által nyújtott pénzbeli, természetbeni ellátások biztosítása:**

**- a rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága,**

**- egyéb, a Gyvt.-ben nem szabályozott pénzbeli vagy természetbeni juttatásokra vonatkozó adatok,**

**- gyermekétkeztetés megoldásának módjai, kedvezményben részesülőkre vonatkozó statisztikai adatok.**

**Az önkormányzat által nyújtott pénzbeli, természetbeni ellátások biztosítása:**

**A rendszeres gyermekvédelmi kedvezményben részesülők száma:** 2 fő.

**A kérelmezőkre vonatkozó általánosítható adatok**: a kedvezményben részesült családban a szülők munkanélküliek.

**Elutasítások száma, főbb okai:** nem volt.

**Egyéb, a Gyvt-ben nem szabályozott pénzbeli vagy természetbeni juttatásokra vonatkozó adatok:**

* középiskolások tankönyvtámogatásában 6 fő részesült, összesen 60.410 Ft összegben,
* kelengyetámogatásban (50.000 Ft/fő): 2 fő részesült, összesen 100.000 Ft összegben.

**Gyermekétkeztetés megoldásának módjai, kedvezményben részesülőkre vonatkozó statisztikai adatok:** nem volt.

**3.****Az önkormányzat által biztosított személyes gondoskodást nyújtó ellátások bemutatása:**

**- gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai),**

**- gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok.**

**A gyermekjóléti szolgáltatás biztosításának módja:**

**A Család- és Gyermekjóléti Szolgálat adatai**

A szolgálat neve: Balatonkeresztúri Alapszolgáltatási Központ Család- és Gyermekjóléti Szolgálat.

Székhelye: 8648 Balatonkeresztúr, Iskola u. 3.

Fenntartó neve, székhelye: Balatoni Szociális Társulás, 8648 Balatonkeresztúr, Ady E. u. 52.

Működésének kezdő időpontja: 2005. július 01.

2017. január 01. – 2017. augusztus 01. között Domján Kálmánné, családsegítő és Petkess Kornélné, intézményvezető látta el közös feladatmegosztással a családsegítési feladatokat a kilenc településen.

2017. augusztus 01-től került sor a személyi állomány bővítésére (Pungor-Horváth Barbara szakvizsgázott szociálpedagógus állt munkába, családsegítő munkakörben), miszerint a feladatellátás területi megosztása az alábbiak szerint alakult:

* Domján Kálmánné, családsegítő: Balatonszentgyörgy, Vörs, Szegerdő, Főnyed, Tikos, Hollád településeken,
* Pungor**-**Horváth Barbara, családsegítő: Balatonkeresztúr, Balatonberény, Balatonmáriafürdő településeken látta el a feladokat.

**A Család- és Gyermekjóléti Szolgálat által ellátott települések:**

1. körzet: Balatonkeresztúr, Balatonmáriafürdő, Balatonberény.
2. körzet: Hollád, Szegerdő, Főnyed, Vörs, Tikos, Balatonszentgyörgy.

**Gesztor település**: Balatonkeresztúr.

A családgondozó munkaköri leírással rendelkezik, amely az alapfeladatok megfogalmazását, a beszámolási kötelezettséget és a munkaidő felének kötetlen beosztását tartalmazza.

**Működési engedélyének száma:** SOC/05/951-2/2013.

**A gyermekjóléti szolgáltatás működésének tapasztalatai:**

**A gyermekek veszélyeztetettségének legfőbb okai:** a településen nem volt.

**Válsághelyzetben lévő várandós anya:** a településen nem volt.

**Családjából kiemelt gyermek szüleinek gondozása:** a településen nem volt.

**A gyermek veszélyeztetettségének megelőzése érdekében végzett feladatok**.

A problémák jelzésére megújult esetjelző adatlap került kiosztásra a jelzőrendszeri tagok között.   
A jelzőrendszeri tagokat jelzési kötelezettségükre, hatékony együttműködési kötelezettségükre figyelmeztettük, mivel a megújult gyermekvédelmi intézkedésekben erre vonatkozóan kiemelt szerep jut. A gyermek veszélyeztetettségének megelőzése érdekében az észlelő- és jelzőrendszer működtetése folyamatos. A jelzőrendszer állandó tagjai: óvoda, iskola, rendőrség, háziorvos, gyermekorvos, védőnő, de lehetőség szerint az intézményekben tevékenykedő pszichológust, a területen feladatot ellátó pártfogó felügyelőt és a gyámhivatal szakemberét is meghívjuk szakmaközi megbeszéléseinkre, illetve telefonos kapcsolatban állunk velük. A jelzést adó személyt, kivétel nélkül a Szolgálat, 15 napon belül írásban tájékoztatja a megtett intézkedésekről, tapasztalatokról. A helyi gyermekek oktatását, nevelését ellátó intézményeket a családsegítő rendszeresen látogatja.

**A jelzőrendszer tagjaival való együttműködés tapasztalatai**

**Esetjelzések:** a jelzőrendszer tagjaitól esetjelzésre nem került sor.

**Esetmegbeszélések, esetkonferenciák és/vagy esetkonzultációk:** Balatonmáriafürdő település vonatkozásában nem zajlottak 2017. évben.

**Szakmaközi értekezletek száma:** 19 alkalom, ebből jelzőrendszeri ülés 6 alkalommal volt.

A szakmaközi értekezleten a szakmát érintő, általános ismeretterjesztést nyújtó témákban előadások, beszélgetések folynak; prioritást kapva a jogszabályi- és protokollváltozások, a naprakész érdemi szakmai munkamenet. A jelzőrendszeri ülések célja a jelzőrendszer hatékony és összehangolt működtetése, a jelzőrendszeri tagok tényleges együttműködése a meglévő problémák feltárása és megszűntetése.

A 2016. évről szóló jelzőrendszeri települési tanácskozást 2017. február 27-én megtartottuk.

A települési jelzőrendszeri felelős a beérkezett jelzésekről hetente készít jelentést a Központ felé és évente intézkedési tervet, amely az aktuális évi célok meghatározását és az előző év értékelését is tartalmazza.

**A gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok:**

*a)*a bölcsődei ellátás: az önkormányzat társulási megállapodás keretében Marcaliban biztosítja.

*b)*a napközbeni gyermekfelügyelet: nem működik.

*c)*az alternatív napközbeni ellátás: nem működik.

**4-5. ----**

**6.****A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása.**

2017. évben nem volt.

**7. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).**

Elsősorban gyermekvédelmi prevenciós előadások megtartását tervezzük:

* a családon belüli erőszakról és a
* a bűnmegelőzéssel kapcsolatban.

**8. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.**

**A bűnmegelőzési program főbb pontjainak bemutatása (amennyiben a településen készült ilyen program)**

Balatonmáriafürdő Község Önkormányzati Képviselő-testülete a bűnmegelőzési – közbiztonsági koncepciót és a végrehajtása érdekében meghatározott feladattervet kétévente felülvizsgálja, a 2017. évi felülvizsgálat során a következő célokat tűzte ki:

Balatonmáriafürdő Község Önkormányzati Képviselő-testülete a bűnmegelőzési – közbiztonsági koncepció értékelését megtárgyalta és a következő célokat tűzi ki:

1. A lakosság és a nyaralótulajdonosok bűnmegelőzésben való aktivitásának fokozása.
2. Az anyagi lehetőségek bővítése érdekében pályázatokon való részvétel (Polgárőrség).
3. Az Önkormányzat költségvetési lehetőségei függvényében támogatja a Polgárőr Egyesület és a Rendőrség működését, tevékenységét.
4. A Polgárőrség és az Önkormányzat szoros együttműködésével bűnmegelőzési tájékoztató anyag elkészítése és terjesztése a nyári idegenforgalmi szezonban, a strandok környékén és a frekventált helyeken.
5. A pedagógusok bevonásával az általános iskolában bűnmegelőzéssel kapcsolatos - szakemberek általi - előadások szervezése.
6. A rendőrség és az egészségügyi és szociális alapellátó rendszer munkatársainak (orvosok, védőnők, Gyermekjóléti Szolgálat) bevonásával a drogok, alkohol károsító hatásainak ismertetése az érintett korosztályoknak.
7. A rendőrség és a szociális alapellátás munkatársai révén, – elsősorban az idős korosztály, az egyedül élő idős személyek – tájékoztatása a bűnmegelőzésről az áldozattá válás elleni védekezés lehetőségeiről.
8. Térfigyelő kamerarendszer üzemeltetése.
9. A képviselő-testület koncepciójának megvalósítását kétévente értékelni.

**Bűnmegelőzési program főbb pontjainak bemutatása**

A bűnmegelőzési-közbiztonsági program főbb tartalmi elemei a következők:

* kimutatás a bűncselekmények időbeni alakulásáról,
* térbeli elosztásáról, típus szerinti megoszlásáról,
* a vagyon elleni bűncselekmények tipikus elkövetési módszerei,
* a lakosság közvetlen lehetőségei a bűnmegelőzésben.

**Gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása:** nem volt.

**9. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).**

**A Védőnői Szolgálat** az alábbi egészségügyi prevenciós előadásokat szervezte **a Csillagvirág Művészeti Modellóvodában:**

* Óvodás gyermekek látogatása a Védőnői Tanácsadóban: védőnői vizsgálatok fontossága, vizsgálatok alatti viselkedés (35 fő).
* Általános higiénia, tisztálkodás (28 fő).
* Köhögés, tüsszentés szabályai (41 fő).
* Fertőző betegségek, influenza (41 fő).
* Időjárásnak megfelelő öltözködés fontossága (36 fő).
* Általános higiénia, tisztálkodás (40 fő).
* Kémiai Biztonsági Oktató Program.
* Nyári vízibalesetek, nyár veszélyei, folyadékpótlás fontossága (20 fő).
* Óvodát ellátó háziorvossal szűrővizsgálat.
* Egészséges életmód, fertőző betegségek megelőzése (szülői értekezlet).

**A Védőnői Szolgálat** az alábbi egészségügyi prevenciós előadásokat szervezte **a Festetics Kristóf Általános Iskolában:**

* Személyi higiénia fontossága, fürdés, megfelelő mosdóhasználat (10 fő).
* Általános higiénia, tisztálkodás (104 fő).
* Öltözködés, tiszta ruházat fontossága (112 fő).
* Osztályközösség, barátság – tanóra.
* Serdülőkori változások – tanóra.
* Önismeret, „Kékbálna” – tanóra.
* Iskolát ellátó háziorvossal szűrővizsgálat (1.,3. osztály).
* Iskolát ellátó háziorvossal szűrővizsgálat (2. osztály).
* Iskolát ellátó háziorvossal szűrővizsgálat (4., 5. osztály).
* Érzékszervi szűrővizsgálat (1.,2. osztály).
* Iskolát ellátó háziorvossal szűrővizsgálat (6.,7.,8. osztály).
* Cervarix oltás II. részoltása: oltás fontossága, szükségessége.
* Időjárásnak megfelelő öltözködés fontossága (112 fő).
* Érzékszervi szűrővizsgálat (3., 4. osztály).
* Érzékszervi szűrővizsgálat (6,. 8. osztály).
* Érzékszervi szűrővizsgálat (5., 7. osztály).
* Rühességi szűrővizsgálat (110 fő).
* Iskolai kampányoltás: MMR-Vaxpro, Engerix-B oltások: oltások fontossága, szükségessége
* Tisztasági vizsgálat (115 fő).
* Iskolai kampányoltás: Boostrix, HPV oltások: oltások fontossága, szükségessége.

A **Balatonkeresztúri Festetics Kristóf Általános Iskola** a **Rendőrséggel** együttműködve az alábbi bűnmegelőzési és prevenciós programokat szervezte:

Az *„Iskola rendőre” program*, végrehajtása a Balatonkeresztúri Rendőrőrs területén folyamatos. A program kiemelkedő fontosságú feladatai között szerepel a gyermekek és a fiatalkorúak biztonságának növelése, e célból tartanak előadásokat évente az általános iskolások részére.

A Balatonkeresztúr Rendőrőrs parancsnoka, Beck Péter őrnagy, és Harangozó Imre László főtörzsőrmester 2017. november 9‐én, a Rendőrség Biztonságra Nevelő Iskolai Programja, a D.A.D.A program keretében a 4. osztályosok részére tartottak interaktív előadást.

A program lényege, hogy – a rendőri munka során összegyűjtött tapasztalatokra építve – olyan élethelyzeteket dolgoz fel, amelyek a gyermekekkel bárhol és bármikor megtörténhetnek. A tanulók a tanév során különböző témaköröket dolgoznak fel. Megbeszélik, hogy mi a teendő, ha egyedül tartózkodnak otthon, melyek a biztonságos közlekedés szabályai, milyen veszélyek leselkednek rájuk télen és nyáron, továbbá milyen fenyegetettségnek vannak kitéve, ha a világhálón „szörföznek”.

2017 november hónapban a Balatonkeresztúri Rendőrőrs parancsnoka, Beck Péter őrnagy az iskola valamennyi tanulója részére a helyes viselkedésről, valamint a közlekedés szabályairól tartott általános tájékoztató előadást. Harangozó Imre László főtörzsőrmester pedig az iskolai közösségben tanúsított magatartásról. A gyerekek szívesen vesznek részt az ilyen jellegű interaktív órákon, amelyek pedagógiailag is hatékonynak bizonyulnak.

2017. szeptember 18-án, a Balatonkeresztúri Festetics Kristóf Általános Iskolában, Harangozó Imre László főtörzsőrmester a szülői értekezlet keretén belül, *„Szertelenül”* címmel drogprevenciós előadást tartott a szülők és a megjelent érdeklődők részére, a Helyi Esélyegyenlőségi Program részeként.

A **Csillagvirág Művészeti Modellóvoda** prevenciós programjai:

* 2017. június 13.: *„Kémiai biztonság alapjairól gyermekeknek”* című előadás.   
  Előadó: Dr. Vinczéné Darvas Adrienn, Népegészségügyi Intézet munkatársa, Marcali.
* 2017. november 22.: Egészséges életmód tanácsok szülőknek: *„Fertőző betegségek megelőzése”* címmel. Előadó: Varga Zsanett védőnő.

**Egyéb szabadidős programok:**

A **Csillagvirág Művészeti Modellóvodában** évente megrendezésre kerül a *Mihály-napi vásár*, ahol a gyerekek által készített „portékákat” a szülők, nagyszülők gyümölcsért vásárolhatják meg.

A *Húshagyó keddi farsangi mulatság* immár szintén hagyomány: a gyerekeket farsangi fánkkal és egyéb édességekkel várják az idősek és a falu intézményeinek dolgozói.

Szintén évente kerül megrendezésre a Sportcsarnokban a *Családi sportnap*, amelyen a Csillagvirág Művészeti Modellóvoda szervezésében gyerekek, szülők, nagyszülők, unokatestvérek, baráti családok mérhetik össze erejüket, ügyességüket, bátorságukat.

Az **Ősz Idő Nyugdíjas Klub** együttműködve **a Csillagvirág Művészeti Modellóvodával:**

2017. június 6-án: *Palacsintás gyereknapot* tartott az óvodások részére. A nyugdíjasok palacsintával kedveskedtek a gyerekeknek, akik versekkel, énekekkel köszönték meg a vendéglátást.

Az **Andrássy Mária Közösségi Ház** egyéb szabadidős rendezvényei:

* 2017. április 12.: Húsvéti kézügyes délután.
* 2017. április 15.: *„Két vadász meg egy nyúl*” húsvéti mesejáték.
* 2017. május 27.: Gyereknapi sportnap.
* 2017. július 22.: *„Négyszögletű kerek erdő”* – színházi előadás.
* 2017. augusztus 16.: Képek-mesék, mesés-képes rajzos gyerekfoglalkozás.

**Az értékelést összeállította:**

Mestyán Valéria

címzetes főjegyző